  Майя Бывальцева 18-тӥ южтолэзе Якшур-Бӧдьяын пенсионеръёслэн спартакиадаязы ортчиз, отчы Удмуртилэн 5 каръёсысьтыз но 25 ёросъёсысьтыз 450 пала адями пыриськиз. Со сярысь элькунысь Спортъя дасяськонъя центрлэн «ВКонтакте» мерлыко вотэсысь огиназ ивортӥзы. Арлыдоос спортысь ньыль амалъёсын кужымзэс мертазы: куасэн бызьылон, конькиен ворттылон, шашкиен шудон, дартс Каръёс пӧлын Ижкарлэн командаез вормиз, кыкетӥ инты Глазкарысь арлыдоос спортсменъёс басьтӥзы, куинетӥ интыын – Можгалэн командаез. Кыкетӥ группаын (ёросъёс, кытын пенсионеръёслэн лыдзы 4 сюрс 900-лэсь трос) нырысетӥ Пичи Пурга ёрослэн командаез басьтӥз, кыкетӥ инты – Ува ёрослэн, куинетӥ инты – Можга ёрослэн. Куинетӥ группаын (ёросъёс, кытын пенсионеръёслэн лыдзы 4 сюрс 900-лэсь ичи) вормизы Дэбес ёросысь ардыдоос, Яр ёрослэн командаез кыкетӥ луиз, Шаркан ёрослэн – куинетӥ. Тодэ вайытом, та нуналъёсы Удмуртиысь гурт спортсменъёс Пермьын Спортъя X огъяросси тол гурт шудонъёсы пырисько.  Тегъёс: Спорт Удмуртия пенсионеръёс Якшур-Бӧдья Спартакиада арлыдоос  